text: Lokal ejendomsmægler: Sønderborg er klar 
  04 oktober 2015 kl. 14.31
  Sønderborgs beboere og ejendomsmæglere er helt klar til, at næsten 400 statslige arbejdspladser flytter til kommunen. 
  I Sønderborg Kommune får de næsten 400 nye statslige arbejdspladser, efter regeringen offentliggjorde deres plan for udflytning af arbejdspladser. I kommunen håber de på, at en del af de ansatte vil flytte med deres job til kommunen. Og bliver det tilfældet, så er ejendomsmæglerne helt klar.
  - Jeg har igennem årene vurderet rigtig mange ejendomme, som aldrig er kommet på markedet, fordi sælger vil vente på det rigtige tidspunkt. Jeg tror, der er rigtig mange, der siger: Det er nu det skal være. Det er nu, vi skal sætte vores hus til salg, siger Merete Lund Brock fra Home i Sønderborg.
  Lige pt. er der over 900 boliger til salg i Sønderborg Kommune. Der skulle derfor være mulighed for at finde den rette bolig for eventuelle tilflyttere.
  Boligmarkedet i København og Sønderborg
  København:36.809 kr./m2.2823 boliger til salg.Generel prisstigning på 3,1 %.Liggetid på 91 dage. Sønderborg:9.811 kr./ m2.905 boliger til salg.Generelt prisfald på -5,8 %.Liggetid på 526 dage.
  
  